**Latvian - Laitvis**

**PIAB prasību izskatīšanas process**

PIAB ir Īrijas neatkarīgā valsts iestāde, kas savlaicīgi un izmaksu ziņā efektīvi nosaka atlīdzību apmēru par personām nodarītajiem miesas bojājumiem. PIAB nosaka atlīdzību apmēru par miesas bojājumiem, ko cilvēki guvuši ceļu satiksmes negadījumos, negadījumos darba vietās un civiltiesiskās atbildības negadījumos. Visas prasības saistībā ar personām nodarītajiem miesas bojājumiem ir jāiesniedz PIAB, ja vien iepriekš tās netiek nokārtotas prasītāju un apdrošinātāju/atbildētāju starpā.

Saskaņā ar tiesību aktiem, kuri nosaka PIAB darbību, prasības saistībā ar medicīnas personāla nolaidību netiek pieskaitītas gadījumiem, kurus mums var iesniegt novērtēšanai.

Ar ko mēs nodarbojamies:

* Mēs veicinām taisnīgu un pārskatāmu personām nodarīto miesas bojājumu novērtēšanas procesu, kurā prasības tiek izskatītas izmaksu ziņā efektīvi, savlaicīgi un bez konfrontēšanas.
* Prasību izskatīšanas procesā mēs tiešā un efektīvā veidā iesaistām visas puses, kā arī ieinteresētās personas.
* Mūsu darbības paraugs ir labvēlīgs visai sabiedrībai kopumā, jo tas ātrāk nodrošina atlīdzības saņemšanu, turklāt izmaksas ir zemākas, un iznākumi ir paredzami.

Ja kāds ir guvis miesas bojājumu un uzskata, ka viņam/viņai ir tiesības saņemt atlīdzību, viņš/viņa var iesniegt prasību PIAB.

To var izdarīt vai nu, izmantojot *tiešsaistes* prasībuveidlapu, vai izmantojot *izdrukājamas papīra* prasību veidlapas, kuras ir pieejamas mūsu mājaslapā, nospiežot saiti - [Injuries.ie - Forms](https://www.injuries.ie/eng/forms-guides/)

Šeit ir norādīti posmi, ar kuriem saskarsies persona, kura iesniedz prasību saistībā ar PIAB procesu.

**Pirmais posms**

Tiešsaistē aizpildiet prasības pieteikuma veidlapu[VAI aizpildiet un](https://form.piab.ie/Pages/Checklist.aspx)[vienu eksemplāru nosūtiet mums pa pastu vai pa e-pastu](https://www.piab.ie/eng/contact/) kopā ar Jūsu medicīniskās izziņas un dokumenta, kas apliecina apstrādes maksas apmaksu, kopiju.  Visas veidlapas ir pieejamas šajā tīmekļa vietnē.

*Maksas:* Apstrādes maksa pa *pastu vai pa e-pastu* iesniegtiem prasību pieteikumiem ir 90 eiro.  Par pieteikumiem, kas iesniegti, izmantojot tiešsaistes veidlapu, maksa ir 45 eiro. [*Šie noteikumi ir spēkā kopš 2019. gada septembra - ja turpmāk tiks ieviestas izmaiņas maksās, tās tiks norādītas mūsu vietnes jaunumu sadaļā, tāpēc pārliecinieties, ka esat informēti par visiem jaunumiem].*

*Papīra veidlapas:* Ja Jūs *neizmantojat* tiešsaistes veidlapu, Jūs varat lejupielādēt prasības veidlapu [(Veidlapa A) un medicīnisko veidlapu (Veidlapa B)](https://www.injuries.ie/eng/forms-guides/)mūsu tīmekļa vietnē.  Lai atvieglotu to izmantošanu un drukāšanu, veidlapas ir pieejamas Word un PDF formātos, nospiežot šo saiti.

Persona, kas jaunāka par 18 gadiem, ir jāpārstāv “tuvam draugam”, kurš viņas vārdā iesniegs prasību.

**Otrais posms**

Atbildētājs (persona vai organizācija, pret kuru Jūs iesniedzat prasību) saņem paziņojumu no PIAB par Jūsu prasību.

**Trešais posms**

Atbildētājs, kuru parasti pārstāv apdrošināšanas kompānija, izskata/piekrīt Jūsu prasības novērtējumam, kuru veica PIAB. Vairākums atbildētāju tam piekrīt.

**Ceturtais posms**

PIAB Jūsu vārdā var vienoties par neatkarīgas medicīniskās pārbaudes veikšanu.

**Piektais posms**

PIAB nosaka atlīdzības apmēru (Jūsu prasība naudas izteiksmē).

**Sestais posms**

Gan prasītājs, gan atbildētājs apstiprina atlīdzības apmēru. Atbildētājs izraksta norēķinu čeku.

[Injuries.ie - Making a claim](https://www.injuries.ie/eng/the-claims-process/making-a-claim/)

* Ja atbildētājs nepiekrīt PIAB prasības novērtējumam, prasītājam tiek izsniegts juridisks dokuments, kuru sauc par *“pilnvarojumu”,* lai iesniegtu savu prasību tiesā, ja viņš/viņa to vēlas. Lai vērstos tiesā, ir nepieciešams dokuments no PIAB.
* Ja kāda no pusēm noraida PIAB novērtējumu, PIAB izsniedz *pilnvarojumu*, kas ļauj prasītājam iesniegt prasību, izmantojot tiesas sistēmu, ja viņš/viņa to vēlas.

**Jūsu medicīniskās izziņas iesniegšana**

Kopā ar prasības pieteikumu Jums PIABjāiesniedz arī medicīniskā izziņa. Vairākumā gadījumos Jums ir jāiesniedz prasība 2 gadu laikā pēc negadījuma. Ieteicams šajā laikā iesniegt savu prasības pieteikumu, dokumentu, kas apliecina *iepriekš norādītās maksas apmaksu*, un medicīnisko izziņu.

Ja esat Prasības Pieteikuma Atbildētājs, lūdzu, atveriet šo saiti – [Injuries.ie - Responding to a claim](https://www.injuries.ie/eng/the-claims-process/responding-to-a-claim/)

Ja Jums ir vēl kādi jautājumi, lūdzu, skatiet mūsu tīmekļa vietnē esošo sadaļu Biežāk uzdotie jautājumi, vai arī sazinieties ar mūsu Apkalpošanas Centru, zvanot uz vietējo tālruņa numuru 0818 829 121.

Plašāka kontaktinformācija pieejama [Injuries.ie - Contact](https://www.injuries.ie/eng/help-support/contact/)